1. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 880 της 24 Μαρτ. 1945 Περί εισαγωγής υπό του Ελληνικού Στρατιωτικού Ταχυδρομείου τελωνισίμων αντικειμένων. (Φ.Ε.Κ. 44/Β 1945). Έχοντες υπ’ όψιν τας διατάξεις του άρθρ. 5 του Α.Ν. 2499/40 καθορίζομεν ως έπονται τους όρους και τας διατυπώσεις τελωνειακής διαχειρίσεως και τελωνισμού των δια του στρατιωτικού Ελληνικού ταχυδρομείου κομιζομένων εκ του εξωτερικού υποκειμένων εις εισαγωγικά τέλη ειδών και περιλαμβανομένων εις ταχυδρομικά δέματα ή επιστολικά αντικείμενα. Ι.Η τελωνειακή διαχείρισις των εν προοιμίω ειδών ενεργείται κατά τας διατάξεις της υπ’ αριθ. 218952/119 της 28.8.1940 κοινής αποφάσεως των επί των Οικονομικών και Συγκοινωνίας Υπουργών «περί εισαγωγής εκ του εξωτερικού δια της ταχυδρομικής οδού ειδών υποκειμένων» Φ.Ε.Κ.Τ.Β. 185 και τους ορισμούς της παρούσης. Αντί της ανωτέρω αναφερομένης, ήδη ισχύει η κατωτέρω υπ’ αριθ. 155253/1949 απόφασις. Η τελωνειακή διαχείρισις άρχεται από της εντός του καταστήματος της στρατιωτικής ταχυδρομικής υπηρεσίας παραλαβής των ταχυδρομικών αποστολών αλλληλογραφίας ή δεμάτων, μη απαιτουμένης της συνοδείας αυτών υπό των τελωνειακών οργάνων από του τόπου της εκ των μέσων μεταφοράς των αποβιβάσεως μέχρι του ως άνω καταστήματος. Δια τα υπό του αγγλικού στρατιωτικού ταχυδρομείου ή άλλων αγγλικών στρατιωτικών αρχών παραδιδόμενα εις το Ελληνικόν στρατιωτικόν ταχυδρομείον προς επίδοσιν και διαχείρισιν, ως δηλωτικόν χρησιμεύει, το συνοδευτικόν έγγραφον ή καταστάσεις των δεμάτων και εν ελλείψει τούτων πρωτόκολλον παραλαβής συντασσόμενον και υπογραφόμενον υπό του προϊσταμένου του στρατιωτικού ελληνικού ταχυδρομείου. Η εξόφλησις του δηλωτικού γίνεται δια των ταχυδρομικών διασαφήσεων τελωνισμού ή προκειμένου ειδικώς περί δεμάτων απευθυνομένων εις παραλήπτας Άγγλους στρατιωτικούς υπηρετούντας εις αγγλικάς μονάδας δια των εγγράφων των στρατιωτικών τούτων αγγλικών υπηρεσιών βεβαιουσών την παραλαβήν των δεμάτων. Το δηλωτικόν ως προς τους στίχους αυτου τους αφορώντας δέματα ή τελωνίσιμα αντικείμενα απευθυνόμενα προς ιδιώτας εξοφλεί δια των εγγράφων παραλαβής αυτών υπό του πολιτικού ταχυδρομείου εις το οποίον παραπέμπονται προς τελωνισμόν και επίδοσιν. Τα έγγραφα ταύτα παραλαβής μνημονεύουσι και τον αριθμόν δηλωτικού εις το οποίον περιελήφθησαν υπό του πολιτικού ταχυδρομείου. ΙΙ.Ως προς τον τελωνισμόν τα δέματα και τελωνίσιμα αντικείμενα του επιστολικού ταχυδρομείου επαληθεύονται υπό της τελωνειακής ελεγκτικής υπηρεσίας επί της ταχυδρομικής διασαφήσεως μετά προσδιορισμού (χρεώσεως) των εισαγωγικών τελών και φόρων. Εάν το περιεχόμενον του δέματος ή αντικειμένου κατ’ είδος, αριθμόν και ποσότητα απαλλάσσεται συμφώνως προς την υπ’ αριθ. Τ. 1116 από 24/3/45 απόφασιν του Υπουργού των Οικονομικών των εισαγωγικών τελών και φόρων η επαλήθευσις ενεργείται δασμολογικώς και εμπορευματολογικώς και η χρέωσις ατελώς εάν το περιεχόμενον αποτελείται και εκ μη απαλλασσομένων ή πλειόνων των απαλλασσομένων ειδών ταύτα επαληθεύονται και χρεούνται ως ανωτέρω κανονικώς. Επί των δεμάτων των επιγραφομένων ή αποστελλομένων εις παραλαβήν στρατιωτικών Ελληνικών μονάδων εφαρμόζεται το άρθρ. 11 της υπ’ αριθ. 218902/119/1-9-40 κοινής Υπουργικής αποφάσεως. ΙΙΙ.Η επίδοσις των εκτελωνισθέντων ταχυδρομικών δεμάτων και αντικειμένων του επιστολικού ταχυ-δρομείου και η είσπραξις των εις τας οικείας διασαφήσεις βεβαιωθέντων εισαγωγικών τελών ενεργείται υπό της στρατιωτικής ταχυδρομικής υπηρεσίας, υποκα-θιστώσης την πολιτικήν τοιαύτην εις τας εκ (Αντί για τη σελ. 235(α) Σελ. 235(β) Τεύχος Ζ21-Σελ. 19 28 των κειμένων διατάξεων υποχρεώσεις και καθήκοντα αυτής. Η δια του πολιτικού ταχυδρομείου επίδοσις ταχυδρομικών αντικειμένων τελωνισθέντων παρά τω στρατιωτικώ ταχυδρομείω ενεργείται υπό του πρώτου δια λογ/σμόν του δευτέρου του προϊσταμένου του δευτέρου τούτου ευθυνομένου έναντι της τελωνειακής υπηρεσίας δια την κατάθεσιν των βεβαιωθέντων και επί των αντικειμένων τούτων εισαγωγικών τελών και φόρων. ΙV.Κατά παρέκκλισιν των διατάξεων της υπ’ αριθ. 218952/40 κοινής υπουργικής αποφάσεως προκειμένου περί ταχυδρομικών δεμάτων ή αντικειμένων απευθυνομένων προς Έλληνας στρατιωτικούς και παραλαμβανομένων υπό των ιδίων συγχωρείται η παραλαβή μέρους του περιεχομένου αυτών και η εγκατάλειψις του υπολοίπου αυτών, κατ’ οικείαν κρίσιν υπέρ του Δημοσίου. Η περί μερικής παραλαβής του περιεχομένου δήλωσις υποβάλλεται εγγράφως εις την στρατιωτικήν υπηρεσίαν αναφέρουσα εν λεπτομερεία και απαριθμούσα τα είδη ων ζητείται η παραλαβή και εκείνα ων ζητείται η εγκατάλειψις. Η στρατιωτική ταχυδρομική υπηρεσία προσάγει τα περί ων πρόκειται δέματα και αντικείμενα μετά των εγγράφων δηλώσεων των παραληπτών εις την τελωνειακήν υπηρεσίαν, ήτις επιλαμβάνεται της αναχρεώσεως της διασαφήσεως. Η αναχρέωσις ακυρουμένης της αρχικής χρεώσεως, περιορίζεται εις τα υπό παραλαβήν είδη, δια δε τα εγκαταλειπόμενα, αφαιρούμενα εκ του δέματος ή ταχυδρομικού αντικειμένου, συντάσσεται απόσπασμα εις διπλούν της διασαφήσεως ως είχε κατά την αρχικήν χρέωσιν και την αναχρέωσιν. Τα εγκαταλειπόμενα είδη αποστέλλονται μερίμνη της τελωνειακής υπηρεσίας παρά τη Στρατιωτική Ταχυδρομική Υπηρεσία εις το Τελωνείον Αθηνών μετά των εις διπλούν αποσπασμάτων των ταχ/κών διασαφήσεων δια την περαιτέρω διαχείρισιν. Το Τελωνείον Αθηνών παραλαμβάνον τα είδη ταύτα επί τη βάσει των αποσπασμάτων ταχυδρομικών διασαφήσεων καταχωρίζει το εν αντίτυπον τούτων ως πρωτόκολλον αζητήτων το έτερον δε αφού σημειώση επ’ αυτού τον αύξοντα αριθμόν πρωτοκόλλου αζητήτων επιστρέφει εις την στρατιωτικήν ταχυδρομικήν υπηρεσίαν δια της παρ’ αυτή τελωνειακής υπηρεσίας. Η διαχείρισις της στρατιωτικής ταχυδρομικής υπηρεσίας ως προς τα εγκαταλειπόμενα είδη τακτοποιείται επί τη βάσει των εγγράφων δηλώσεων εγκαταλείψεως και των επιστρεφομένων αποσπασμάτων ταχυδρομικών διασαφήσεων των βεβαιουμένων δια την παραλαβήν των εγκαταλειφθέντων υπό του Τελωνείου Αθηνών. Το Τελωνείον Αθηνών θέλει εγκαταστήση εντός των γραφείων της ενταύθα στρατιωτικής ταχυδρομικής υπηρεσίας ελεγκτήριον, τελούν υπό την εποπτείαν του επόπτου Τελώνου του Γραφείου εκτελωνισμού μικροδεμάτων Αθηνών. Σελ. 236(β) Τεύχος Ζ21-Σελ. 20 